CELEX: 62019CA0788
Language: lv
Date: 2022-01-27 00:00:00
Title: Lieta C-788/19: Tiesas (pirmā palāta) 2022. gada 27. janvāra spriedums – Eiropas Komisija/Spānijas Karaliste (Valsts pienākumu neizpilde – LESD 258. pants – Kapitāla brīva aprite – Pienākums sniegt informāciju par īpašumu vai tiesībām, kas pieder citās Eiropas Savienības vai Eiropas Ekonomikas zonas (EEZ) dalībvalstīs – Šī pienākuma neizpilde – Noilgums – Sankcijas)

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/3
            
         
      Tiesas (pirmā palāta) 2022. gada 27. janvāra spriedums – Eiropas Komisija/Spānijas Karaliste
      (Lieta C-788/19) (1)
      
      (Valsts pienākumu neizpilde - LESD 258. pants - Kapitāla brīva aprite - Pienākums sniegt informāciju par īpašumu vai tiesībām, kas pieder citās Eiropas Savienības vai Eiropas Ekonomikas zonas (EEZ) dalībvalstīs - Šī pienākuma neizpilde - Noilgums - Sankcijas)
      (2022/C 119/04)
      Tiesvedības valoda – spāņu
      
         Lietas dalībnieki
      
      
         Prasītāja: Eiropas Komisija (pārstāves: sākotnēji C. Perrin, N. Gossement un M. Jáuregui Gómez, vēlāk C. Perrin un N. Gossement)
      
         Atbildētāja: Spānijas Karaliste (pārstāvji: L. Aguilera Ruiz un S. Jiménez García)
      
         Rezolutīvā daļa
      
      
                  1)
               
               
                  
                              —
                           
                           
                              Paredzot, ka pienākuma sniegt informāciju par ārvalstīs esošiem īpašumiem un tiesībām neizpilde, nepilnīga izpilde vai izpilde pēc termiņa izraisa nedeklarētu ienākumu aplikšanu ar nodokli, kas kā “nedeklarēti ienākumi” atbilst šo aktīvu vērtībai, bez iespējas praksē atsaukties uz noilgumu;
                           
                        
                              —
                           
                           
                              par pienākuma sniegt informāciju saistībā ar ārvalstīs esošu īpašumu vai tiesībām neizpildi, nepilnīgu izpildi vai izpildi pēc termiņa nosakot proporcionālu naudas sodu 150 % apmērā no nodokļa, kas aprēķināts par summu, kura atbilst šī īpašuma vai šo tiesību vērtībai, un ko var kumulēt ar fiksētiem naudas sodiem; un
                           
                        
                              —
                           
                           
                              par pienākuma sniegt informāciju saistībā ar ārvalstīs esošu īpašumu vai tiesībām neizpildi, nepilnīgu izpildi vai izpildi pēc termiņa nosakot fiksētus naudas sodus, kuru apmērs nav samērīgs ar sankcijām, kas ir paredzētas par līdzīgiem pārkāpumiem tīri iekšzemes situācijās, un kuru maksimālais apmērs nav noteikts,
                              Spānijas Karaliste nav izpildījusi LESD 63. pantā un 1992. gada 2. maija Līguma par Eiropas Ekonomikas zonu 40. pantā paredzētos pienākumus.
                           
                        
            
                  2)
               
               
                  Spānijas Karaliste atlīdzina tiesāšanās izdevumus.
               
            
         (1)  OV C 432, 23.12.2019.